Kári Hólmar Ragnarsson hdl. hefur hlotið inngöngu í doktorsnám við lagadeild Harvard háskóla en hann lauk LLM námi frá sama skóla nú í vor . Aðeins einn Íslendingur hefur lokið doktorsnámi í lögum frá Harvard en það var Guðmundur Alfreðsson sem lauk náminu árið 1982 . Samkeppni um inngöngu í námið er gríðarlega hörð en einungis níu nemendur frá flestum heimshornum voru teknir inn að þessu sinni . Það felst því mikill heiður og viðurkenning á frábærum árangri í því hljóta inngöngu . Doktorsverkefni Kára verður á sviði mannréttindareglna en það ber vinnuheitið „ Félagsleg réttindi og nýfrjálshyggja eftir fjármálakreppuna “ . Verkefnið mun m.a. leita svara við því hvaða áhrif vernd félagslegra mannréttinda , svo sem réttarins til félagslegs öryggis og heilsu , höfðu í aðdraganda og við úrlausn fjármálakreppunnar . Sér í lagi er rannsóknarefnið hvort og þá hvernig slík mannréttindi geta takmarkað áhrif nýfrjálshyggju við val á tækum leiðum til úrlausnar efnahagserfiðleika . Aðalleiðbeinandi Kára í doktorsnáminu verður Mark Tushnet , prófessor í stjórnskipunarrétti og samanburðarstjórnskipunarrétti og aðrir leiðbeinendur verða Gerald Neuman og Samuel Moyn , báðir prófessorar á sviði mannréttinda við Harvard . Réttur óskar Kára til hamingju með þennan glæsilega árangur og lögmannsstofan er stolt af þessu útibúi sínu í Harvard .